
[image: image2.png]





ด้วยคณะกรรมการบริหารกองทุนหลักประกันสุขภาพในระดับท้องถิ่น หรือพื้นที่องค์การบริหารส่วนตำบลม่วงกลวง ในการประชุมครั้งที่ ๒ เมื่อวันที่ ๒๑ มิถุนายน ๒๕๕๓ ที่ผ่านมา ได้มีมติเห็นชอบให้ออกระเบียบคณะกรรมการบริหารกองทุนหลักประกันสุขภาพในระดับท้องถิ่น หรือพื้นที่องค์การบริหารส่วนตำบลม่วงกลวง ว่าด้วยการดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่องค์การบริหารส่วนตำบลม่วงกลวง พ.ศ. ๒๕๕๓ โดยอาศัยอำนาจตามประกาศสำนักงานหลักประกันสุขภาพแห่งชาติ เรื่อง การกำหนดหลักเกณฑ์เพื่อสนับสนุนให้องค์การบริหารส่วนตำบลหรือเทศบาล ดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ พ.ศ.๒๕๕๒ ข้อ ๗ และข้อ ๑๐ เพื่อใช้เป็นแนวทางในการดำเนินงานของกองทุนหลักประกันสุขภาพในระดับท้องถิ่นหรือพื้นที่องค์การบริหารส่วนตำบลม่วงกลวง
                                  ในการนี้ ประธานกรรมการบริหารกองทุนหลักประกันสุขภาพในระดับท้องถิ่น หรือพื้นที่องค์การบริหารส่วนตำบลม่วงกลวงได้ลงนามประกาศใช้ระเบียบคณะกรรมการฯ ฉบับ ดังกล่าวข้างต้น เป็นที่เรียบร้อยแล้ว คณะกรรมการบริหารกองทุนฯ จึงขอปิดประกาศระเบียบคณะกรรมการบริหารกองทุนฯ  ฉบับดังกล่าวดังมีรายละเอียดตามเอกสารแนบท้ายประกาศฉบับนี้มาให้ทราบโดยทั่วกัน


อนึ่ง ผู้ที่ต้องขอดูหรือขอคัดสำเนาระเบียบคณะกรรมการบริหารกองทุนฯ ฉบับดังกล่าวสามารถติดต่อได้ที่ฝ่ายเลขานุการคณะกรรมการฯ  สำนักงานปลัด องค์การบริหารส่วนตำบลม่วงกลวง ในวันและเวลาราชการ หรือสามารถดาวน์โหลดได้ที่เวบไซด์ขององค์การบริหารส่วนตำบลม่วงกลวงม่วงกลวง (www.muangluang.go.th) ในหัวข้อข่าวประชาสัมพันธ์


ประกาศ  ณ  วันที่     ๒๑  มิถุนายน  พุทธศักราช  ๒๕๕๓
    ( นายกำพล  จันทรชู )

ประธานกรรมการบริหารระบบหลักประกันสุขภาพในระดับท้องถิ่น
  หรือพื้นที่องค์การบริหารส่วนตำบลม่วงกลวง
ระเบียบคณะกรรมการบริหารกองทุนหลักประกันสุขภาพในระดับท้องถิ่นหรือพื้นที่
องค์การบริหารส่วนตำบลม่วงกลวง  พ.ศ.  ๒๕๕๓

ตามที่ตำบลม่วงกลวง ร่วมกับสำนักงานประกันสุขภาพแห่งชาติ (สปสช.) ได้จัดตั้งระบบประกันสุขภาพในระดับท้องถิ่นหรือพื้นที่ขึ้น เพื่อให้การบริการและการใช้จ่ายงบประมาณของกองทุนหลักประกันสุขภาพในระดับท้องถิ่นหรือพื้นที่เป็นไปด้วยความโปร่งใส มีประสิทธิภาพและบรรลุตามวัตถุประสงค์ตลอดจนมีระบบรองรับการดำเนินงาน คณะกรรมการบริหารระบบหลักประกันสุขภาพในระดับท้องถิ่นหรือพื้นที่ตำบลม่วงกลวง จึงออกระเบียบไว้ดังนี้
ข้อ 1 ระเบียบนี้เรียกว่าระเบียบระบบหลักประกันสุขภาพในระดับท้องถิ่นหรือพื้นที่ตำบลม่วงกลวง 
อำเภอกะเปอร์ จังหวัดระนอง
ข้อ 2 ระเบียบนี้ให้ใช้บังคับตั้งแต่วันประกาศเป็นต้นไป
ข้อ 3 ให้ประธานคณะกรรมการบริหารระบบหลักประกันสุขภาพในระดับท้องถิ่นหรือพื้นที่ 
รักษาการให้เป็นไปตามระเบียบนี้
ข้อ 4 ที่ตั้ง 100 หมู่ที่ 3 ตำบลม่วงกลวง อำเภอกะเปอร์ จังหวัดระนอง  ณ  ที่ทำการองค์การบริหาร
ส่วนตำบลม่วงกลวง
หมวดที่ 1
วัตถุประสงค์ของระบบหลักประกันสุขภาพในท้องที่หรือพื้นที่
ข้อ 5 เพื่อสนับสนุนการจัดบริการของหน่วยบริการสาธารณสุขในการสร้างเสริมสุขภาพ
ป้องกันโรค ป้องกันโรคและฟื้นฟูสภาพสำหรับประชาชน โดยเฉพาะผู้ด้อยโอกาสในตำบลม่วงกลวง
ได้เข้าถึงบริการได้โดยง่าย สะดวก รวดเร็วและมีคุณภาพมาตรฐาน
ข้อ 6 เพื่อส่งเสริมให้กลุ่มเป้าหมาย แม่ และเด็ก ผู้สูงอายุ ผู้พิการ กลุ่มผู้ประกอบการเสี่ยงและ
ผู้ป่วยเรื้อรังในชุมชน สามารถเข้าถึงบริการทางการแพทย์อย่างทั่วถึงและมีประสิทธิภาพ
ข้อ 7 เพื่อให้ประชาชนในท้องถิ่นมีส่วนร่วมในการสร้างเสริมสุขภาพด้วยตนเอง และร่วมบริหาร
จัดการระบบหลักประกันสุขภาพในระดับท้องถิ่นหรือพื้นที่
ข้อ 8 เพื่อให้ประชาชนในระดับท้องถิ่นมีคุณภาพที่ดีขึ้น
หมวดที่ 2
สมาชิกกองทุนหลักประกันสุขภาพในระดับตำบลม่วงกลวง
ข้อ 9 สมาชิกกองทุนฯต้องมีคุณสมบัติดังต่อไปนี้

1. มีภูมิลำเนาและมีชื่อในทะเบียนบ้านตามกฎหมายว่าด้วยการทะเบียนราษฎรในตำบล
ม่วงกลวง
2. เป็นผู้พร้อมที่จะปฏิบัติตามระเบียบระบบหลักประกันสุขภาพในระดับท้องถิ่น หรือพื้นที่
หมวดที่ 3
คณะกรรมการบริหารหลักประกันสุขภาพในระดับท้องถิ่นหรือพื้นที่
ข้อ 10 คณะกรรมการบริหารระบบหลักประกันสุขภาพในระดับท้องถิ่นหรือพื้นที่ประกอบด้วย

ผู้อำนวยการโรงพยาบาล เป็นที่ปรึกษา

สาธารณสุขอำเภอ เป็นที่ปรึกษา

1. นายก อบต.หรือผู้ที่ได้รับมอบหมาย

เป็นประธานกรรมการ
2. ผู้ทรงคุณวุฒิในพื้นที่ คนที่ 1 


เป็นรองประธานกรรมการ
3. ผู้ทรงคุณวุฒิในพื้นที่ คนที่ 2


เป็นรองประธานกรรมการ
4. สมาชิก อบต.ที่สภามอบหมาย จำนวน 2 คน


เป็นกรรมการ
5. หัวหน้าหน่วยบริการปฐมภูมิในพื้นที่ทุกแห่ง


เป็นกรรมการ
6. อาสาสมัครสาธารณสุขประจำหมู่บ้านในพื้นที่ จำนวน 2 คน 
เป็นกรรมการ
7. ผู้แทนหมู่บ้านหรือชุมชน จำนวนไม่เกิน 5 คน 


เป็นกรรมการ
8. ผู้แทนศูนย์ประสานงานหลักประกันสุขภาพในหมู่บ้าน(ถ้ามี) จำนวน 1 คน
เป็นกรรมการ
9. ปลัด อบต. 




     เป็นกรรมการและเลขานุการ
ข้อ 11 คณะกรรมการบริหารระบบหลักประกันสุขภาพในระดับท้องถิ่นหรือพื้นที่มีอำนาจหน้าที่
ดังต่อไปนี้
1. จัดทำข้อมูลและแผนดำเนินงานที่เกี่ยวข้องกับปัญหาสาธารณสุขกลุ่มเป้าหมายและ
หน่วยบริการต่างๆที่เกี่ยวข้อง
2. ดำเนินการให้ประชาชนกลุ่มเป้าหมายต่างๆในความรับผิดชอบสามารถเข้าถึงบริการ
บริหารจัดการระบบหลักประกันสุขภาพให้มีประสิทธิภาพ โปร่งใส และจัดทำสรุปผล
3. การดำเนินงานหรืองบดุล เมื่อสิ้นปีงบประมาณเพื่อนำเสนอสำนักงานหลักประกัน
สุขภาพแห่งชาติและองค์การบริหารส่วนตำบลภายในเดือนธันวาคมของทุกปี
4. รับผิดชอบการเงิน การจ่ายเงิน การเก็บรักษาเงินและการจัดทำบัญชีเงินหรือทรัพย์สินในระบบหลักประกันสุขภาพ ให้เป็นไปตามรูปแบบที่สำนักงานหลักประกันสุขภาพแห่งชาติกำหนด
5. จัดตั้งคณะอนุกรรมการหรือคณะทำงานเพื่อดำเนินการตามความจำเป็น
ข้อ 12 คณะกรรมการบริหารระบบหลักประกันสุขภาพในระดับท้องถิ่นหรือพื้นที่มีวาระอยู่ใน
ตำแหน่งคราวละ 2 ปี

เมื่อคณะกรรมการอยู่ในตำแหน่งครบวาระ 2 ปี แล้วยังมิได้มีการแต่งตั้งคณะกรรมการใหม่
ให้คณะกรรมการที่ครบวาระอยู่ในตำแหน่งเพื่อดำเนินการต่อไปจนกว่าคณะกรรมการซึ่งได้รับการแต่งตั้งใหม่เข้ารับหน้าที่

กรณีกรรมการตามข้อ 10 (2) (3) (4) (6) (7) พ้นจากตำแหน่งก่อนครบวาระให้มีการคัดเลือก
ผู้แทนเป็นกรรมการในตำแหน่งที่ว่าง โดยให้มีวาระการดำรงตำแหน่งเท่ากับวาระที่เหลือของกรรมการที่พ้นจากตำแหน่ง

คณะกรรมการอาจแต่งตั้ง คณะอนุกรรมการเพื่อมอบหมายภารกิจตามหน้าที่ที่มีอยู่ 
ได้ตามที่เห็นสมควร
ข้อ 13 นอกจากการพ้นจากตำแหน่งโดยวาระแล้ว กรรมการตามข้อ 10 (2) (3) (6) (7) พ้นจาก
ตำแหน่งในกรณีต่อไปนี้
1. ตาย
2. ลาออก
3. ย้ายไปดำรงตำแหน่งหรือประกอบวิชาชีพหรืออาชีพในท้องถิ่นหรือพื้นที่อื่น
4. เป็นคนไร้ความสามารถหรือเสมือนไร้ความสามารถ
5. เป็นบุคคลล้มละลาย
หมวดที่ 4
ที่มาของเงินกองทุนหลักประกันสุขภาพแห่งชาติ

ข้อ 14 ที่มาของเงินกองทุนหลักสุขภาพดังนี้
1. เงินค่าบริการสาธารณสุขที่ได้จัดสรรจากสำนักงานหลักประกันสุขภาพแห่งชาติ
2. เงินงบประมาณอุดหนุนสมทบตามสัดส่วนจากองค์การบริหารส่วนตำบลม่วงกลวง
3. เงินบริจาคสมทบจากชุมชน/องค์กรชุมชน
4. รายได้และทรัพย์สินที่เกิดจากิจการกองทุน
ข้อ 15 การใช้จ่ายเงินกองทุนเป็นไปเพื่อการดำเนินงานและบริหารระบบหลักประกันสุขภาพใน 4 
ลักษณะ

1. สนับสนุนงบประมาณเพื่อการพัฒนาหน่วยบริการสาธารณสุขในชุมชนท้องถิ่น

2. จัดซื้อบริการสุขภาพตามชุดสิทธิประโยชน์ให้แก่สมาชิกกองทุน

3. สนับสนุนกิจกรรมการสร้างเสริมสุขภาพโดยภาคประชาชน

4. ใช้จ่ายในด้านการบริหารงานบริหารของกองทุน
ข้อ 16 อำนาจการอนุมัติงบประมาณกองทุน
1. ในกรณีการจัดซื้อครุภัณฑ์ที่สนับสนุนการดำเนินงานโดยตรง ครุภัณฑ์นั้นจะต้องมีราคาไม่เกิน 20,000 บาทต่อหน่วย
ข้อ 17 ระเบียบนี้ให้ใช้บังคับตั้งแต่บัดนี้เป็นต้นไป



ประกาศ   ณ   วันที่  21    เดือนมิถุนายน    พ.ศ.2553

       (  นายกำพล      จันทรชู  )
   ประธานกรรมการบริหารระบบหลักประกันสุขภาพในระดับท้องถิ่น
      หรือพื้นที่องค์การบริหารส่วนตำบลม่วงกลวง

